Diari Oficial de la Generalitat Valenciana


Sumari del DOGV 5513, del 16-05-2007 (2007/6150)

RESOLUCIÓ de 9 de maig de 2007 de la Conselleria de Benestar Social per la qual s'aproven les tarifes de les actuacions, treballs i estudis prestats per l'Agència Valenciana de Prestacions Socials (AVAPSA).
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5513

Data del DOGV
:   16-05-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/6150


Data del document
:   09-05-2007

Organisme emissor
:   Conselleria de Benestar Social

Tipus de document
:   Resolució

Descriptors 

:   * Agència Valenciana de Prestacions Socials, SA
    * preu autoritzat
    * servei social
    * despesa pública
    * societat anònima

En compliment de l'Acord adoptat pel Consell de la Generalitat Valenciana, en la reunió de data 16 de desembre de 2005, es va constituir per mitjà d'escriptura pública atorgada davant del notari de València, Sr. José Antonio de Otegui Tellería, en data 1 de desembre de 2005 i amb número de protocol cinc mil dos-cents quarenta-nou, la societat anònima unipersonal Agència Valenciana de Prestacions Socials, SA, de la qual és sòcia única fundadora la mateixa Generalitat Valenciana.   
L'article 59 de la Llei 10/2006, de 26 de desembre, de Mesures Fiscals, de Gestió Administrativa i Financera i d'Organització de la Generalitat, reguladora del règim jurídic d'AVAPSA, disposa que escau al titular de la conselleria competent en matèria de servicis socials aprovar el marc tarifari de totes les actuacions, treballs i estudis elaborats per AVAPSA, així com que estes tarifes hauran de cobrir el cost real de la realització dels treballs, estudis i actuacions que la conselleria li ordene.  
Complint estos principis establits en la Llei 10/2006, a proposta de la comissió executiva de la societat, resolc:  
Primer  
El sistema tarifari aplicable a AVAPSA es dividirà en dos grups d'activitat, segons el destinatari últim de les seues actuacions, treballs i servicis:  
a) Actuacions, treballs i servicis que, encomanats a AVAPSA per l'administració de la Generalitat Valenciana o pels organismes públics que en depenen, tinguen com a destinàtaria la mateixa Generalitat o els seus organismes públics, i de mode particular la mateixa conselleria de Benestar Social.  
b) Actuacions, treballs i servicis que, encomanats a AVAPSA per l'administració de la Generalitat Valenciana o pels organismes públics que en depenen, tinguen com a destinataris els usuaris d'una actuació o servici essencial en matèria de servicis socials i de caràcter sociosanitari.   
Segon  
Per l'elaboracio d'actuacions, treballs i servicis a què es referix l'article 1.a) d'esta resolució, AVAPSA percebrà el 0,7 per cent del pressupost de l'encàrrec de l'activitat o servici que s'encomane a AVAPSA, destinat a retribuir les tasques de gestió de l'encàrrec rebut des dels treballs preparatoris fins a l'efectiva execució.  
La comanda del servici o activitat a AVAPSA, per part de la conselleria de Benestar Social o d'organismes públics dependents de la Generalitat Valenciana, haurà de ser precedida de la corresponent aprovació del gasto per l'import indicat.  
En el cas de les actuacions, treballs i servicis que, encomanats a AVAPSA per l'administració de la Generalitat Valenciana o pels organismes públics depenen d'esta, comporten un compromís de gasto plurianual, el 0,7 per cent del pressupost de l'encàrrec que percebrà AVAPSA es meritarà anualment de forma proporcional a l'import de cada anualitat.   
Tercer  
Per la realització de les actuacions, treballs i servicis a què es referix l'article 1.b) d'esta resolució AVAPSA percebrà dels usuaris una tarifa calculada d'acord amb la següent fórmula polinòmica:   
T=(Cr+Tg'Ap):Nre  
On,  
- Cr és el cost real del servici, entenent per tal el cost material d'elaboració de l'actuació, servici o activitat i computant-hi tots els conceptes com ara costos directes i indirectes. El Cr serà igual al presRESOLUCIÓ de 9 de maig de 2007 de la Conselleria de Benestar Social per la qual s'aproven les tarifes de les actuacions, treballs i estudis prestats per l'Agència Valenciana de Prestacions Socials (AVAPSA). [2007/6150]Conselleria de Benestar Socialsupost de l'encàrrec que determinarà la conselleria de Benestar Social o l'organisme públic que encomane l'activitat a AVAPSA.  
- Tg és la tarifa de gestió d'Avapsa quantificada en el 0,7 per cent del Cr.   
- Ap és la quantitat que aporta qualsevol organisme públic, europeu, estatal, autonòmic o local, al finançament de l'activitat, actuació o servici de què es tracte.  
- Nre és el nombre d'usuaris potencials a què va dirigida l'actuació, servici o activitat de què es tracte en cada cas.  
AVAPSA serà l'encarregada de facturar i cobrar als usuaris el pagament per les actuacions, treballs, servicis o obres desenvolupades, repercutint-li els impostos que pertoquen (en particular l'Impost sobre el Valor Afegit).  
Si l'activitat que ha de desenvolupar AVAPSA ha de ser feta de forma gratuïta per a l'usuari perquè ho ha establit així la conselleria de Benestar Social atenent a raons socials, benèfiques o d'interés públic, el seu cost serà repercutit directament per AVAPSA a la conselleria de Benestar Social o a l'organisme públic que haja fet l'encàrrec, aplicant-hi per a la seua quantificació, si no hi ha acord entre les parts, criteris de mercat.  
Quart  
Les aportacions públiques al finançament de les activitats, servicis o actuacions que desenvolupe AVAPSA per encàrrec de la conselleria de Benestar Social o d'organismes públics dependents de la Generalitat Valenciana es faran per mitjà de transferències corrents o transferències de capital a càrrec del pressupost de gastos de la conselleria de Benestar Social.  
Quint  
Els treballs d'elaboració de noves tarifes, la modificació de les que s'aproven en virtut d'esta resolució i la determinació de les fórmules que, segons la naturalesa dels treballs, calga aplicar per a la seua revisió, seran duts a terme per un comissió mixta integrada per representants de la conselleria de Benestar Social i d'AVAPSA.  
A este efecte es tindrà en compte l'evolució dels imports percebuts per les actuacions, treballs, servicis encomanats, així com l'evolució del pressupost de la Generalitat Valenciana directament orientat al finançament d'activitats d'AVAPSA.  
Sext  
L'aprovació de noves tarifes, la de modificació de les existents i la de les fórmules de revisió es farà per una nova resolució de la conselleria competent en matèria de servicis socials.   
Sèptim  
La present Resolució entrarà en vigor l'endemà de la seua publicació en el Diari Oficial de la Comunitat Valenciana i es faculta el secretari autonòmic i el director general d'AVAPSA, en l'àmbit de les seues competències respectives, per al seu desenvolupament, interpretació i aplicació.  
València, 9 de maig de 2007.- La consellera de Benestar Social: Alicia de Miguel García.